Константиновка (Айыртау ауданы)

Константиновка — Солтүстік Қазақстан облысы Айыртау ауданындағы ауыл, Константинов ауылдық округі орталығы.

 Географиялық орны 
Аудан орталығы – Саумалкөл ауылынан оңтүстік-батысқа қарай 56 км жерде, Көкшетау қыратының солтүстік-батыс жағында, Аққанбұрлық өзенінің сол жақ жағасында, орманды дала белдемінде орналасқан.

 Халқы 
1999 жылы жергілікті тұрғындар саны 1287 адам (630 ер адам және 657 әйел адам) болса, 2009 жылы 1024 адамды (507 ер адам және 517 әйел адам) құрады.2009 жылғы Қазақстан Республикасы халқының Ұлттық санағының қорытындылары. Астана 2011. 1 том 

 Тарихы 
Іргесі 1895 жылы қаланды. 20 ғасырдың 30-жылдарының басында ауыл  шаруашылығын ұжымдастыруға сәйкес ұжымшар және ауылдық кеңестің орталығы болды. 1961 жылы тың жерлерді игеруге байланысты өзімен аттас шошқа кеңшарын құру негізінде кеңшар орталығына айналды. 1997 жылдан оның негізінде шошқа және астық өсірумен айналысатын ЖШС, 3 шаруа қожалығы ұйымдастырылды.

 Инфрақұрылымы 
Ауылда байланыс бөлімшесі, орта мектеп, мәдениет үйі, кітапхана, амбулатория бар. Тұрғындары көрші елді мекендермен автомобиль  жолы арқылы қатынасады.«Қазақстан»: Ұлттық энциклопедия / Бас редактор Ә. Нысанбаев – Алматы «Қазақ энциклопедиясы» Бас редакциясы, 1998 ISBN 5-89800-123-9, V том

 Дереккөздер 

Санат:Айыртау ауданы елді мекендері